stanford-oval/wikipedia huggingface dataset:
Värmlannin lääni
Aiheesta muualla

Wikimedia Commonsissa on kuvia tai muita tiedostoja aiheesta .
Regionfakta – Fakta och perspektiv om Värmlands län (ruotsiksi)
Länsstyrelsen i Värmlands län (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Värmlands län
Värmlannin läänin kunnat
Ruotsin läänit
| --- | --- |
Nykyiset läänit:  Blekingen lääni  Gotlannin lääni  Gävleborgin lääni  Hallandin lääni  Itä-Götanmaan lääni  Jämtlandin lääni  Jönköpingin lääni  Kalmarin lääni  Kronobergin lääni  Länsi-Götanmaan lääni  Norrbottenin lääni  Skånen lääni  Södermanlandin lääni  Taalainmaan lääni  Tukholman lääni  Uppsalan lääni  Värmlannin lääni  Västerbottenin lääni  Västernorrlandin lääni  Västmanlandin lääni  Örebron lääni 
Lakkautetut läänit:  Göteborgin ja Bohusin lääni  Kristianstadin lääni  Malmöhusin lääni  Skaraborgin lääni  Tukholman kaupunki  Älvsborgin lääni 
Käännös suomeksi
Kilkki

| Kilkki |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Siirat Isopoda
Heimo::  Chaetiliidae
Suku::  Saduria
Laji::  entomon
Kaksiosainen nimi
 Saduria entomon  Linnaeus, 1758 
Synonyymit
 Mesidotea entomon 
Katso myös
   Kilkki Commonsissa 
Infobox OKNimi-testi OK: 
Kilkki (Saduria entomon) on siiroihin kuuluva Itämeressä elävä äyriäinen. Se elää pehmeillä pohjilla, joihin se pystyy kaivautumaan helposti. Se suosii kylmää vettä ja elää yleensä syvässä vedessä. Kilkki sietää hyvin vaihtelevia suolapitoisuuksia. Laji elää koko Itämeren lisäksi Pohjoisen jäämeren jokisuissa, Tyynessämeressä sekä myös Laatokassa ja Ruotsin suurten järvien syvänteissä.
Se on levinnyt näille alueille Pohjoiselta Jäämereltä noin 7000 vuotta sitten mannerjäätikön sulamisen jälkeen. Kilkki onkin relikti eli jäännelaji.
Ulkonäkö ja koko

Kilkki on Itämeren suurimpia äyriäisiä. Koiras voi kasvaa yli 5-10 sentin mittaiseksi, naaras on koirasta pienempi. Kilkin ruumis on soikea ja harmaanruskea, päältä litteä, noin 3 kertaa leveyttään pidempi. Pyrstökilpi kapenee tasaisesti taaksepäin päätyen terävään kärkeen. Pään etureuna on melko tasainen, molemmilla puolilla on hieman ulostyöntyvät kulmat ja niiden takana pienet lovet. Pienet silmät ovat kokonaan pään yläpuolella.
Ravinto

Kilkki on sekä raadonsyöjä että aktiivinen saalistaja. Ravinnoksi kelpaavat muut pohjaeläimet, kuten valkokatka. Kilkki liikkuu aktiivisesti pohjassa ravintoa etsien tai väijyy saalistaan pohjaliejuun kaivautuneena. Kilkillä on kemiallinen hajuaistiselvennä, jonka avulla se luultavasti havaitsee ravintonsa.
Saalistajat

Kilkkiä syövät monet pohjalla elävät kalalajit, erityisesti turska ja simput.
Aiheesta muualla

Skorv. Vattenkikaren / Aquascope (ruotsiksi)(englanniksi)
| --- | --- |
Taksonitunnisteet:  Wikidata: Q1590206  Wikispecies: Saduria entomon  BOLD: 785393  CoL: 6WZX5  EUNIS: 39034  GBIF: 5175681  iNaturalist: 555820  IRMNG: 10251395  ITIS: 92646  NBN: NHMSYS0021050648  NCBI: 341131  OBIS: 119034  Open Tree of Life: 319334  SeaLifeBase: 23392  WoRMS: 119034  Laji.fi: MX.214439
Itä-Ruanda

| Itä-Ruanda Intara y'Iburasirazuba |
| --- | --- |
 Sijainti
 Koordinaatit: 1.9506°S, 30.4354°E 
Valtio:   Ruanda
Hallinto:  
 – hallinnollinen keskus:  Rwamagana
Väkiluku (2012):  2 600 812
Lyhenteet:  
 – ISO 3166:  RW-02
 
www.easternprovince.gov.rw
Itä-Ruanda (ruandaksi Intara y'Iburasirazuba; ransk. Province de l'Est) on yksi Ruandan neljästä maakunnasta ja viidestä ylimmän tason aluehallinnollisesta alueesta. Itä-Ruanda on pinta-alaltaan maakunnista suurin. Alueen väkiluku oli 2 600 812 vuonna 2012. Alueen hallinnollinen keskus on Rwamagana.
Maakunta jakautuu aluehallinnon toisella tasolla seitsemään piiriin: Bugesera, Gatsibo, Kayonza, Kirehe, Ngoma, Nyagatare ja Rwamagana.
Aiheesta muualla

Kuvia tai muita tiedostoja aiheesta Itä-Ruanda Wikimedia Commonsissa
Ruandan maakunnat
Etelä-Ruanda
Itä-Ruanda
Kigali
Länsi-Ruanda
Pohjois-Ruanda
Kabuki

Kabukinäyttelijä Oniji Ōtani III Tōshūsai Sharakun maalauksessa vuodelta 1794. Paikalleen jämähtävä mie-tuijotus lukeutuu kabukin ominaisiin hetkiin.
Kabuki (jap. 歌舞伎) on perinteisen japanilaisen teatteritaiteen muoto. Kabuki on saanut alkunsa Japanin Edo-kaudella 1600-luvulla ja siitä tuli erityisen suosittua tavallisen kansan keskuudessa. Nykyisin kabuki lukeutuu perinteisen japanilaisen teatterin suositumpiin muotoihin. Kabuki kuuluu myös Unescon aineettoman kulttuuriperinnön luetteloon.
Historia

Kabukin historia alkaa 1600-luvun alusta. Kabuki kirjoitetaan japaniksi 歌舞伎 ja merkit tarkoittavat laulua, tanssia ja taitoa. Ensimmäisenä kabukina on pidetty Izumo no Okunin Kiotossa vuonna 1603 esittämää eroottissävytteistä tanssia. Tanssi oli saanut vaikutteita jo aikaisemmasta perinteestä ja siihen kuului myös näytelmää ja laulamista. Kabukina tunnetuksi tullut tyyli sai nopeasti suosiota. Okuni perusti naisesiintyjien ryhmän ja noin kymmenen vuoden kuluessa kabuki oli levinnyt myös muualle Japaniin. Kabuki-näytelmät saattoivat kestää tuolloin koko päivän ja ne vetivät yleisöä kaikista yhteiskuntaluokista. Kabuki-näytelmiän ongelmallinen piirre oli siihen liittynyt prostituutio. Kabukin naisnäyttelijät, kuin naisrooleja näyttelevät miehetkin myivät eroottisia palveluja asiakkaille. Ajoittain esiintyi kahakoita naisista kilpailleiden rōninien ja samuraiden välillä. Lopulta vuonna 1629 bakufu päätti kieltää naisten kabukin (onna kabuki) esitykset. Kabuki alkoi sen sijaan keskittyä miesprostituoitujen kabukiin (wakshū kabuki). Myös tämä kabukin muoto kiellettiin myöhemmin, kun siihen liittyivät samat ongelmat, kuin naisten kabukiinkin. Kabuki jatkui yksinomaan miesten esittämänä kabukina, josta puuttui aikaisemman kabukin eroottinen yhteys (yarō kabuki).
1700-luvulle tultaessa kabuki oli lähes katoamassa. Suosituksi olivat sen sijaan tulleet bunraku-nukketeatteriesitykset. Bunrakun suosio sai kabuki-teatterin omaksumaan Chikamatsu Monzaemonin suosittuja bunraku-näytelmiä ihmisten esittämänä. Musiikkivaikutteita tuli puolestaan jōruri-laulusta. Kabukin suosio kääntyi muutosten myötä jälleen nopeaan nousuun vuosisadan loppuun mennessä. Kabukin suosiosta huolimatta sitä halveksuttiin usein alaluokkaisena viihdemuotona, joka ei sopinut yläluokalle. Tämä johti toisaalta siihen, että taiteen muotona kabuki ei ollut riippuvainen yläluokkaisista tukijoista, vaan tavallisen kansan maksavista katsojista. Näin se säästyi Edo-kauden päättymisen yhteiskunnallisesta muutoksesta. Japanin avauduttua länsimaille vuonna 1868 kabukia alettiin suunnata myös japanilaiselle yläluokalle. Kabukiin omaksuttiin myös perinteisten aiheiden rinnalle nykyaikaisia vaikutteita. Japanilainen nationalismi nousi etenkin 1900-luvun alkupuoliskolla. Nationalismi hyödynsi myös taiteita, kuten kabukia. Monet näytelmät sovellettiin esittämään esimerkiksi sodan tapahtumia ja sen sankareita. Toisen maailmansodan aikana kabukia onkin pidetty yhtenä voimakkaimmin sotaa tukeneista taidemuodoista.
Nykyisin kabuki lukeutuu perinteisen japanilaisen teatterin suosituimpiin muotoihin. Kabuki lisättiin Unescon aineettoman kulttuuriperinnön luetteloon vuonna 2008. Kabuki-näytelmiä esitetään esimerkiksi Tokiossa Japanin kansallisteatterilla, Kabukiza-teatterilla, sekä satunnaisemmin muilla teattereilla. Japanissa toimii useita kabuki-teatterin ryhmiä, joiden jäsenet esiintyvät myös Tokion ulkopuolella.
Piirteet

Kabuki voidaan jakaa suurpiirteisesti draamallisiin ja tanssillisiin näytelmiin. Draamallisen esityksen painotus on näyttelemisellä ja draamalla, siinä missä tanssilliset esitykset painottuvat tanssiin ja musiikkiin. Ero ei ole kuitenkaan täysin selvä, sillä draamalliset näytelmät voivat sisältää tanssia ja tanssilliset näytelmät draamaa. Kabuki-teatterin esityslavan yksi piirre on monipuolinen lavatekniikka. Lavaan voi kuulua esimerkiksi salaisia luukkuja ja käytäviä, sekä pyöriviä lavoja. Kabuki-teatterin näytelmien aiheet kertoivat usein historiallisista tapahtumista tai rakkauteen liittyvistä moraalisista ongelmista.
Kabuki-näytelmät olivat näyttelijävetoisia. Esitystä ei ole menty katsomaan niinkään sen tarinan, vaan näyttelijöiden takia. Näyttelijöillä on tyypillisesti liioiteltu maskeeraus ja värikkäät asut. Näytteleminen on tasapainottelua liioitellun ja luonnollisen välillä. Totutut tanssiliikkeet tulee esittää sulavasti ja esimerkiksi paikalleen jämähtävän mie-tuijotuksen pysäyttävyyden tulee välittyä myös näytelmän katsojalle. Näyttelijöiden monotoonista puhetta säestää musiikki.
Kabuki-näytelmät olivat Edo-kaudella koko päivän pituisia tapahtumia. Yleisölle oli tavallista näytelmää katsottaessa esimerkiksi syödä eväitä ja kommentoida lavatapahtumia äänekkäästi.
Kabukin musiikki koostuu tanssimusiikista, näytelmää säestävästä melodisesta musiikista, ääniefekteistä, sekä näytelmän alku- ja loppusoitosta. Musiikin tyyli vaihtelee joustavasti draamallisen näytelmän musiikista tanssinäytelmän musiikkiin. Nagauta on kabuki-musiikin genre, jota esitetään draama- ja tanssinäytelmissä. Kerronnallisia genrejä ovat kiyomoto ja tokiwazu. Tokiwazu on etenkin tansseja säestävä musiikki, kun taas kiyomotoa voidaan esittää soolona, sekä draaman tai tanssin taustalla. Kabukissa voidaan käyttää myös esimerkiksi muualta lainattuja genrejä, kuten bunrakusta lainattua gidayūtata. Nykyisin yhdessä näytelmässä voidaan käyttää myös useita eri genrejä. Soitinryhmä voi olla sermin takana tai esillä lavalla. Shamisen muodostaa tyypillisesti soitinryhmän ytimen. Musiikkia esittävät myös laulajat ja hayashi-soitinryhmä. Kabuki-musiikkia voidaan esittää myös kokonaan ilman näytelmää.
Aiheesta muualla

Wikimedia Commonsissa on kuvia tai muita tiedostoja aiheesta .
Kabukista Japanin kansallisteatterin sivuilla (englanniksi)
Shochiku Kabuki, kabukiteattereita (englanniksi)
Izumo no Okuni, yksityiskohta maalauksesta 1600-luvun alulta.
Tokion kuuluisa Kabukiza-teatteri.
Steam

| Steam |
| --- | --- |

 Kuvakaappaus Steamin suomenkielisestä versiosta
Kehittäjä:  Valve Corporation
Kehityshistoria
Ensijulkaisu:  Windows: 12. syyskuuta 2003 OS X: 12. toukokuuta 2010 Android & iOS: 26. tammikuuta 2012 Linux: 14. helmikuuta 2013
Vakaa versio:  1.0.0.79 (8. helmikuuta 2024)
Tiedot
Ohjelmistotyyppi:  Sisällön toimittaja Digitaalinen latauspalvelu Yhteisöpalvelu
Käyttökielet:  26 kieltä (myös suomi)
Alusta:  Työpöytä: Windows macOS Linux Konsolit: Steam Machine Mobiili: Android, iOS & Windows phone
Ohjelmointikielet:  C++ Objective-C (macOS) Java (Android)
Lisenssi:  omisteinen lisenssi
Aiheesta muualla
Verkkosivusto
Steam on Valve Corporationin kehittämä videopelien kauppa-, jakelu-, moninpeli- ja viestintäalusta. Pelien asentaminen ja päivittäminen käyttäjien laitteille tapahtuu Steamin asiakasohjelman avulla, joka myös mahdollistaa pelitietojen tallentamisen pilveen. Lisäksi ohjelmassa on sosiaalisia ominaisuuksia, kuten kaverilista, keskustelufoorumi ja tuki äänikeskusteluun muiden pelaajien kanssa.
Steam tarjoaa Steamworks-ohjelmointirajapinnan, jonka avulla ohjelmistokehittäjät voivat lisätä tuotteisiinsa useita Steamin ominaisuuksia kuten verkkopelaamisen, moninpelihaun, saavutukset, mikromaksut ja käyttäjien luoman sisällön hyödyntämisen Steam Workshopin kautta.
Steam kehitettiin aluksi Microsoft Windowsille mutta Valve julkaisi myöhemmin myös OS X- ja Linux-versiot. Valve on myös julkaissut viestintään ja ostosten tekemiseen käytettävät mobiilisovellukset iOS:lle ja Androidille. Monia ohjelmiston kauppa- ja yhteisöominaisuuksia on myös mahdollista käyttää Steamin verkkosivuston kautta.
Historia

Vuonna 2003 julkaistu Steam oli alkujaan vain Windowsille suunniteltu pelijakelualusta Valven omille peleille. Vuonna 2005 palveluun lisättiin muidenkin tekemiä pelejä. Suurista pelijulkaisijoista id Software, Eidos Interactive ja Capcom lisäsivät omat pelinsä Steamin valikoimaan vuonna 2007.
Ilmaispelit ilmestyivät Steamin valikoimaan vuonna 2011. Syksyllä 2012 valikoimaan lisättiin myös joitain hyötyohjelmia.
Puhtaasta pelialustasta Steam on laajentunut sosiaalisen median myötä, tuoden pelaajille esimerkiksi mahdollisuuden äänikeskusteluun pelaamisen aikana tai lähettää suoratoistona omaa pelaamistaan muille. Steamissä on myös keskustelufoorumeita, Steamworks-ohjelmointirajapinta kehittäjille ja mahdollisuus oman pelikirjaston jakamiseen perheenjäsenille.
Alustat

Windowsille Steam julkaistiin 12. syyskuuta 2003. Vuonna 2010 ohjelma sai OS X -tuen ja 2013 Linux-tuen. Android- ja iOS-mobiililaitteille Steam-sovellukset julkaistiin vuoden 2012 aikana. Konsoleista PlayStation 3 on saanut oman Steam-ohjelmistonsa vuonna 2012.
Vuonna 2013 Valve julkaisi oman Linux-pohjaisen SteamOS-käyttöjärjestelmänsä. Marraskuussa 2015 julkaistiin Valven Steam Machine-konsoli.
Helmikuussa 2022 Valve julkaisi Steam Deckin.
Maaliskuussa 2022 Google julkisti muodollisesti Steamin tulon Chrome OS:lle.
Asiakasohjelman käyttöliittymässä on eri tilat tavalliseen työpöytäympäristöön, Big Picture -tila television kautta käyttöön sekä Steam Deck -käsikonsolille tarkoitettu tila. Steam Input on erilaisten peliohjaimien tukemiseksi tarkoitettu ominaisuus, jonka myötä eri valmistajien ohjaimet tuetaan. Steam Input tukee muun muassa Microsoftin, Nintendon, Sonyn, Logitechin, SteelSeriesin ja Valven omia ohjaimia ja näppäimien uudelleen konfigurointia.
Sisältö

Steamissä on ilmais-, freemium- sekä maksullisia pelejä, ja niiden lisäksi myös trailereita, demoja, TV-sarjoja ja elokuvia sekä ohjelmistoja kuten editointiohjelmia ja pelimoottoreita. Ostettava ohjelmistosisältö maksetaan luottokortilla, PayPal-, WebMoney-, Skrill-, Paysafecard -maksutavoilla tai Steam lahjakortilla, minkä jälkeen sisällön voi ladata palvelusta omalle tietokoneelle.
Steamin kautta voi ostaa kaikki Valven pelit (esimerkiksi Dota 2, Counter-Strike: Global Offensive ja Team Fortress 2), sekä monien muiden pelitalojen pelejä. Tarjolla on myös pienien peliyhtiöiden pelejä, sekä ns. casual-markkinoille tarkoitettuja pelejä.
Joulukuussa 2008 Electronic Arts aloitti viimeisenä suurena julkaisijana pelien jakelun Steamin kautta. Samaan aikaan Ubisoft asetti aiemmin vain Yhdysvaltain markkinoille Steamin kautta myydyt pelinsä maailmanlaajuisesti saataville.
Lokakuussa 2008 Steamiin tuli saataville viisi Source-pelimoottorimuunnelmaa, jotka voi ladata ilmaiseksi tunnuksella, jolle on ostettu Half-Life 2 tai jokin muu Source-moottoria hyödyntävä peli. Tällöin on myös mahdollista pelata Source-moottorille kehitettyjä ilmaisia pelimodifikaatioita.
Steamin käyttöoikeuksien hallinnan (DRM) korvasi Custom Executable Generation (CEG) tekniikan vuonna 2009, joka mahdollistaa peleiltä muokattujen suoritettavien tiedostojen (ohjelmatiedosto) luomisen. Tämä antaa käyttäjän asentaa omia pelejä useille eri laitteille, ilman rajoituksia.
Lokakuussa 2021 Valve ilmoitti pelikehittäjille että se ei enää salli Steamissä lohkoketjuille perustuvia pelejä, jotka käyttävät kryptovaluuttoja tai NFT:tä (engl. non-fungible token). Tämän seurauksena Age of Rust poistettiin Steamistä, koska pelin olemassaolon perusajatus oli, että pelaajat saisivat NFT:tä vastineeksi pulmien ratkomisesta. Valven ilmoitus on tervetullutta niille, jotka ovat huolissaan kryptovaluuttoihin perustuvista huijauksista. Lohkoketjujen käyttöön on liittynyt laittomia piirteitä ja epäluotettavia henkilöitä, josta johtuen niitä ei haluta.
Kesällä 2023 Steam ehti kieltää tekoälyllä tuotettua sisältöä sisältävät pelit lähes kokonaan. Taustalla oli huoli, että tekoälyn koulutuksessa olisi väärinkäytetty tekijänoikeuksien suojaamaa sisältöä ja tekoälyn tuottaman sisällön tekijänoikeudet olivat epäselvät. Kehittäjän piti varmistaa että tekoälyn koulutusmateriaaliin oli oikeudet. Sittemmin tammikuussa 2024 on sallittu tekoälyllä tuotettu esigeneroitu sisältö, kuten kuvageneraattorien kuvat, äänet ja koodi, sekä tekoälyn käyttö reaaliaikaiseen sisällön tuottoon pelissä. Valven mukaan kehittäjien on varmistettava että peleissä ei ole laitonta aineistoa. Kiellettyä on edelleen tekoälyn ajoaikana tuottama vain aikuisille suunnattu seksuaalinen sisältö (pornografia).
Sisältö > Steam Cloud

Vuonna 2008 lisätty Steam Cloud -toiminto mahdollistaa pelien asetuksien, tallennuksien ja otettujen kuvankaappauksien tallentamisen pilveen, jossa ne ovat käytettävissä eri tietokoneilla. Pelit voivat myös käyttää Steamin rajapinnan avulla sen käyttäjänimeä, listaa saavutuksista pelissä, peliin kuuluvia "esineitä" (esim. keräilykortteja) jotka näkyvät käyttäjätilin tavaralistassa. Joissain peleissä esineitä voi myös vaihtaa muiden pelaajien kesken tai myydä tai ostaa oikealla rahalla Steamin Yhteisön Kauppapaikalla.
Sisältö > Early Access

Marraskuussa 2013 lisätty ennakkojulkaisutuki (Early Access) antaa kehittäjille mahdollisuuden julkaista alpha-ja beeta-vaiheessa. Pelin ostettuaan pelaajat voivat esimerkiksi ilmoittaa mahdollisista bugeista. Ostajan on kuitenkin tiedostettava, että ennakkojulkaisuvaiheessa oleva peli on vielä keskeneräinen.
Sisältö > Greenlight

Greenlight on vuonna 2012 lisätty ominaisuus, jonka avulla pelinkehittäjät julkaisevat videoita ja kuvankaappauksia pelistä. He voivat laittaa pelin äänestyslistalle jolloin yhteisö pääsee vaikuttamaan pelin julkaisuun. Heti alkuun Greenlight sai valtavan määrä heikkolaatuista sisältöä, jota Valve lähti välittömästi karsimaan lisäämällä $100 dollarin hintalapun pelin lisäämiselle palveluun. Tästä saadut rahat Valve lahjoittaa Child's Play-hyväntekeväisyysjärjestölle.
Ensimmäinen Greenlightin kautta julkaisuun päässyt peli oli Mikolaj "Sos" Kamińskin vuonna 2012 julkaisema McPixel.
Steam Direct korvasi Greenlightin kesäkuussa 2017.
Sisältö > Curator Connect

Palveluun on lisätty myös Curator Connect -päivityksessä sisällön kuratointiominaisuuksia. Valven mukaan kuraattoreita ovat yksilöt tai organisaatiot, jotka tekevät suosituksia kiinnostavien pelien löytämiseksi palvelun valikoimasta. Kuraattorit tekevät positiivisia arvosteluja sisällölle, josta uskovat seuraajiensa pitävän, ja negatiivisia arvosteluja sisällölle, josta nämä eivät pidä. Curator Connect sisältää työkalut kuraattorien etsimiseen ja palvelussa kehittäjät voi lähettää arvostelukappaleet pelistä suoraan kuraattoreille ilman sähköposteja tai rekisteröintiavaimia.
Sisältö > Kauppa

Steam-kauppa (engl. Steam Store) mahdollistaa pelien ostamisen omalle tai kaverin Steam-tilille. Ostokset ovat tilikohtaisia ja ne mahdollistavat pelien lataamisen rajoituksetta useille eri laitteille. Kesäkuussa 2015 Valve muokkasi käyttäjäehtojaan EU:n lainsäädännön mukaiseksi, mahdollistaen tuotteiden palauttamisen 14 vuorokauden sisällä ostohetkestä, jos niitä on käytetty alle kaksi tuntia. Palautuskäytäntö otettiin vastaan ristiriitaisin tuntemuksin, mutta sen eduiksi nähtiin, että se kannustaa tekemään pelit kiinnostaviksi heti pelin alkuvaiheesta lähtien eikä vasta myöhäisessä pelivaiheessa, useammat pelaajat ovat valmiimpia kokeilemaan peliä ja myös pitävät sen kun on pienempi riski asiakkaalle, ja palatus helpottaa mikäli vastaan tulee tekninen ongelma jota ei pystytä ratkaisemaan pelin ostaneen kanssa.
Huhtikuussa 2024 Valve selkeytti rahojen palautuskäytäntöä mikäli peli ei tyydytä ostajaa. Jatkossa myös ennakkojulkaisun aikana pelaaminen vaikuttaa aikaan, joka katsotaan hyvityskelpoiseksi. Etuajassa pelaamaan pääsemiseen on lisätty Advanced Access -käytäntö, joka selkeyttää eri pelien "Deluxe Edition" -versioissa olevaa aikaisempaa pelaamaan pääsyä. Taustalla on tavoitteena sulkea reikä, jolla eräät henkilöt pelaavat peliä paljon ennen sen julkaisua ja sitten vaativat rahojaan takaisin huolimatta käytetystä peliajasta. Jatkossa peliaika lasketaan samoin ennakkoon hankituissa peleissä eikä tätä sääntöreikää ole.
Steam-yhteisön kauppapaikka (engl. Steam Market) on vuoden 2012 lopulla lisätty osio, jossa pelaajat voivat ostaa ja myydä virtuaaliesineitä toisiltaan.
Sisältö > Steam Families

Steam Families on joukko perheille tarkoitettuja ominaisuuksia, jonka avulla pelit voidaan jakaa perheenjäsenien kesken. Mukana ovat sisällön rajoitukset vanhempien asetuksilla ja lapset voivat asettaa ostoskoriin pelejä, jotka aikuinen voi vahvistaa mobiililaitteen tai sähköpostin kautta. Steam Families korvaa aiemmat rajoittuneemmat Steam Family Sharing ja Steam Family View ominaisuudet. Aiemmin Steam Family Sharing lukitsi koko pelikirjaston kun yksi henkilö pelasi, mutta uudempi Steam Families mahdollistaa eri pelien pelaamisen samaan aikaan. Jos sama peli on ostettuna useamman kerran useampi henkilö voi pelata samaan aikaan samaa peliä. Vanhemmille on myös lisätty peliajan seurantamahdollisuus sekä muita ohjaustoimenpiteitä. Jokaisella perheeseen kuuluvalla on omat pelitallennukset ja omat saavutukset. Mikäli yksi henkilö saa kiellon huijauksen vuoksi koko perhe saa kiellon.
Sisältö > Steam Play

Steam Play on vuonna 2010 julkaistu palvelu, joka tarkoittaa yhtä ostosta, jota vasten peliä voi pelata eri alustoilla (Linux, Mac, Windows). Vuonna 2016 Valve aloitti yhteensopivuuden parantamiseen tähtäävän tuen, joka tarkoittaa muun muassa Wine-ohjelmiston tukea. Proton-ohjelmiston myötä uutisointiin yli 6 000 Windows-pelin saatavuus Linuxille. Proton rakentuu Wine-ohjelmiston ja DXVK-kirjaston (DirectX over Vulkan) päälle.
Valven Gabe Newellin mukaan Linux ja avoin lähdekoodi ovat pelaamisen tulevaisuutta. Newell kritisoi Microsoftin ja Applen suljettuja ympäristöjä.
Valve on kertonut Steam-palveluun merkittävästä yhteensopivuustiedosta, jonka mukaan pelit jaotellaan yhteensopivuuden mukaan, ja Valve on palkannut väkeä testaamaan pelien yhteensopivuutta.
Sisältö > Steam Remote Play

Remote Play on ominaisuus, jolla tietokoneelle asennettavaa peliä voi pelata esimerkiksi älypuhelimen, taulutietokoneen tai toisen tietokoneen kautta. Laitteelle asennettava sovellus ottaa yhteyden tietokoneeseen, jossa Steam-asiakasohjelma ja peli ovat asennettuna. Sovellus siirtää kuvan ja ääneen toiselle laitteelle ja lähettää ohjainsyötteen takaisin tietokoneelle.
Sisältö > Steamworks

Steamworks on ohjelmistokehittäjille suunnattu ohjelmointirajapinta (API), jolla pääsee käsiksi Steamin moniin ominaisuuksiin. Tuettuja ominaisuuksia ovat mm. pelaajan todentaminen ja verkkokäytännöt, äänikeskustelut, DRM, sekä Steamin yhteisö, statistiikka ja saavutukset.
Sisältö > Steam Workshop

Workshopin alkuperäinen tarkoitus oli tarjota lisäsisältöä Team Fortress 2 peliin. The Elder Scrolls V: Skyrim -pelin johdosta Workshop suunniteltiin uudestaan, jotta sillä voidaan tuoda lisäsisältöä muihinkin peleihin. Myöhemmin Workshop mahdollisti myös pelaajien ja Steamworks-kehittäjien luoman sisällön julkaisemisen muiden pelaajien ladattavaksi.
Huhtikuussa 2015 Skyrimin julkaisun alla Valve antoi modien tekijöille mahdollisuuden rahastaa tuotoksillaan, mutta yhteisön negatiivisen palautteen johdosta Valve ja Bethesda perui kyseisen muutoksen kahden päivän sisällä. Modeja jo ostaneet saivat rahansa takaisin. Vuonna 2015 pelaajat pystyvät vihdoin laittaa ehdolle Workshoppiin myös karttoja.
Sisältö > SteamVR

SteamVR on Valven kehittämä ohjelmistoalusta virtuaalitodellisuuslaitteille. SteamVR esiteltiin ensimmäisen kerran Oculus Rift -laseille vuonna 2014, ja laajennettiin myöhemmin tukemaan muita virtuaalitodellisuuslaseja, kuten HTC Viveä ja Valve Indexiä. Valve lopetti macOS-tuen SteamVR:lle toukokuussa 2020.
Sisältö > Valve Anti-Cheat

Järjestelmä estää huijaamisen mm. GoldSrc, Source ja Source 2-peleissä. Mikäli ohjelma huomaa pelaajan huijaavan, VAC antaa useiten eston. Estokäsittely voi kestää kuitenkin kuukausia mutta kun esto saapuu, se on pysyvä ja siitä jää merkintä huijarin Steam-profiiliin. Valvella on nollatoleranssi huijaamiselle ja estoja ei poisteta pyydettäessä, elleivät ne johdu havaitusta virhearvioinnista.